**SUPPORT TO NATIONAL DIETARY SURVEYS IN COMPLIANCE WITH THE EU MENU METHODOLOGY – THE ADULTS’ SURVEY, INCLUDING SUBJECTS FROM 10 TO 74 YEARS OLD**

**NACIONALNO ISTRAŽIVANJE PREHRAMBENIH NAVIKA ADOLESCENATA I ODRASLIH**

**Opis projekta**

Centar za sigurnost hrane (CSH), uz financijsku potporu Europske agencije za sigurnost hrane (EFSA), provodi nacionalno istraživanje koje ima za cilj prikupiti podatke o prehrambenim navikama adolescenata od 10 do 17 godina, odraslih od 18 do 64 godine i starijih od 65 do 74 godine. Istraživanje će se, u periodu od 2018. do 2022., provesti na reprezentativnom uzorku za RH ove dobne populacije. Istraživanje će se bazirati na *EFSA* *EU Menu* metodologiji, u cilju dobivanja kvalitetnih podataka na individualnoj razini koji će biti usporedivi s podacima i iz ostalih EU zemalja. Istraživanje je podijeljeno u tri faze. U prvoj fazi je predviđena implementacija *EU Menu* metodologije na nacionalnu razinu, kako bi se obuhvatile specifičnosti prehrambenih navika. U ovoj fazi provesti će se pilot istraživanje u svrhu testiranja postavljene metodologije. U drugoj fazi predviđeno je anketiranje ispitanika u trajanju od dva neuzastopna dana, kroz sva četiri godišnja doba, kako bi se obuhvatile razlike u konzumaciji hrane uvjetovane dostupnošću sezonskih namirnica i životnog stila. U zadnjoj fazi slijedi obrada prikupljenih podataka i slanje podataka EFSA-i u formatu koji je EFSA propisala putem platforme DCF (Data Collection Framework).

**Cilj projekta**

Cilj ovog projekta je prikupiti podatke o prehrambenim navikama, opće socio-demografske podatke, antropometrijske podatke, podatke o količini i učestalosti konzumacije hrane i pića, dodataka prehrani i prehrambenim navikama adolescenata i odraslih intolerantnih i/ili alergičnih na određenu hranu.

Osim omogućavanja kvalitetne procjene rizika, s ciljem osiguranja zdravlja populacije i zaštite potrošača, ovo istraživanje omogućit će prikupljanje detaljnih i visokokvalitetnih podataka o prehrani ove najranjivije populacijske skupine, te će kao takvi koristiti:

* Nutricionistima - za kreiranje smjernica i preporuka za pravilnu prehranu
* Industriji i subjektima u poslovanju s hranom - u cilju prilagođavanja asortimana i (re)formulacije hrane sukladno potrebama i zahtjevima tržišta
* Epidemiolozima - za stavljanje u odnos s prevalencijom pojedinih bolesti, što ima za posljedicu procjenu utjecaja prehrane na pojavnost istih
* Nadležnim tijelima - za donošenje propisa na nacionalnoj razini kojima bi se utjecalo kako na zdravlje potrošača tako i na ukupno zdravstveno stanje populacije

**Voditelj projekta**

dr. sc. Darja Sokolić, Centar za sigurnost hrane (CSH)

**Projektni tim**

Martina Jurković, dipl. ing. preh. teh., CSH

Davor Ileš, dipl. ing. el., CSH

Darko Mikec, univ. spec. techn. aliment., CSH

Vlatka Buzjak Služek, dipl. ing. preh. teh., CSH

Sara Mikrut, dipl. iur., CSH

Martina Pavlić, mag. nutr., CSH

**Vrijednost projekta**

145.000 €

**Izvor financiranja**

Europska agencija za sigurnost hrane (EFSA)

**Nositelj projekta**

Centar za sigurnost hrane Hrvatske agencije za poljoprivredu i hranu

**Partneri na projektu**

prof. dr. sc. Daniela Čačić Kenjerić, Prehrambeno-tehnološki fakultet, Osijek

doc. dr. sc. Ines Banjari, Prehrambeno-tehnološki fakultet, Osijek

prof. dr. sc. Irena Colić Barić, Prehrambeno biotehnološki fakultet, Zagreb

doc. dr. sc. Ivana Rumbak, Prehrambeno biotehnološki fakultet, Zagreb

doc. dr. sc. Irena Keser, Prehrambeno biotehnološki fakultet, Zagreb

izv. prof. dr. sc. Jasna Pucarin Cvetković, Hrvatski zavod za javno zdravstvo, Zagreb

**Podugovarač**

Alpha Score d.o.o.

**Trajanje projekta**

4,5 godine